KOMMISSIONENS FORORDNING (EF) Nr. 26/97 af 9. januar 1997 om ændring af forordning (EF) nr. 2190/96 for så vidt angår ordning A1 og B for udstedelse af eksportlicenser for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 35, stk. 8 og 11, og
ud fra følgende betragtninger:
Ved Kommissionens forordning (EF) nr. 2190/96 af 14. november 1996 om gennemførelsesbestemmelser til Rådets forordning (EØF) nr. 1035/72 for så vidt angår eksportrestitutioner for frugt og grøntsager (2) er der fastsat bestemmelser om udstedelse af eksportlicenser efter ordning A1, A2 og B;
erfaringerne fra anvendelse af ordning A2 viser, at restitutionsbeløbene bør differentieres efter destination for alle ordninger; destinationen bør derfor anføres i hver licensansøgning og hver licens efter ordning B, og disse oplysninger bør fremsendes til Kommissionen for så vidt angår licensansøgninger efter ordning A1 og B;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 2190/96 foretages følgende ændringer:
1) Efter artikel 5, stk. 2, indsættes:
»2a. Bestemmelserne i artikel 20, stk. 3, første afsnit, i forordning (EØF) nr. 3665/87 anvendes på licenser efter ordning B. Destinationerne eller destinationsgrupperne anføres i rubrik 7 i licensansøgningerne og licenserne.«
2) Bilag I og IV affattes som angivet i bilag I og II til nærværende forordning.
Artikel 2
Denne forordning træder i kraft den 10. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. januar 1997.